CELEX: 22016D2180
Language: et
Date: 2015-06-11 00:00:00
Title: EMP ühiskomitee otsus nr 145/2015, 11. juuni 2015, millega muudetakse EMP lepingu II lisa „Tehnilised normid, standardid, katsetamine ja sertifitseerimine“ [2016/2180]

15.12.2016   
               
               
                  ET
               
               
                  Euroopa Liidu Teataja
               
               
                  L 341/34
               
            EMP ÜHISKOMITEE OTSUS
      nr 145/2015,
      11. juuni 2015,
      millega muudetakse EMP lepingu II lisa „Tehnilised normid, standardid, katsetamine ja sertifitseerimine“ [2016/2180]
      EMP ÜHISKOMITEE,
      võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
      ning arvestades järgmist:
      
                  (1)
               
               
                  EMP lepingusse tuleb inkorporeerida komisjoni 9. märtsi 2015. aasta määrus (EL) 2015/391, millega keeldutakse loa andmisest teatavatele toidu kohta esitatavatele tervisealastele väidetele, milles viidatakse laste arengule ja tervisele (1).
               
            
                  (2)
               
               
                  EMP lepingusse tuleb inkorporeerida komisjoni 11. märtsi 2015. aasta määrus (EL) 2015/403, millega muudetakse Euroopa Parlamendi ja nõukogu määruse (EÜ) nr 1925/2006 III lisa seoses efedra liikide ja kiima-johimbepuuga (Pausinystalia johimbe (K. Schum.) Pierre ex Beille) (2).
               
            
                  (3)
               
               
                  EMP lepingusse tuleb inkorporeerida komisjoni 12. märtsi 2015. aasta määrus (EL) 2015/414, millega muudetakse Euroopa Parlamendi ja nõukogu direktiivi 2002/46/EÜ seoses toidulisandite valmistamisel kasutatava (6S)-5-metüültetrahüdrofoolhappe glükoosamiinisoolaga (3).
               
            
                  (4)
               
               
                  Käesolev otsus käsitleb toiduainetega seotud õigusakte. Toiduaineid käsitlevaid õigusakte ei kohaldata Liechtensteini suhtes seni, kuni Liechtensteini suhtes hakatakse kohaldama Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu II lisa XII peatüki sissejuhatuses. Seetõttu ei kohaldata käesolevat otsust Liechtensteini suhtes.
               
            
                  (5)
               
               
                  Seetõttu tuleks EMP lepingu II lisa vastavalt muuta,
               
            ON VASTU VÕTNUD KÄESOLEVA OTSUSE:
      Artikkel 1
      EMP lepingu II lisa XII peatükki muudetakse järgmiselt:
      
                  1)
               
               
                  punkti 54zzi (Euroopa Parlamendi ja nõukogu direktiiv 2002/46/EÜ) lisatakse järgmine taane:
                  
                              „—
                           
                           
                              
                                 32015 R 0414: komisjoni rakendusmäärus (EL) 2015/414, 12. märts 2015 (ELT L 68, 13.3.2015, lk 26).“;
                           
                        
            
                  2)
               
               
                  punkti 54zzzu (Euroopa Parlamendi ja nõukogu määrus (EÜ) nr 1925/2006) lisatakse järgmine taane:
                  
                              „—
                           
                           
                              
                                 32015 R 0403: komisjoni rakendusmäärus (EL) 2015/403, 11. märts 2015 (ELT L 67, 12.3.2015, lk 4).“;
                           
                        
            
                  3)
               
               
                  punkti 94 (komisjoni määrus (EL) nr 1229/2014) järele lisatakse järgmine punkt:
                  
                              „95.
                           
                           
                              
                                 32015 R 0391: komisjoni määrus (EL) 2015/391, 9. märts 2015, millega keeldutakse loa andmisest teatavatele toidu kohta esitatavatele tervisealastele väidetele, milles viidatakse laste arengule ja tervisele (ELT L 65, 10.3.2015, lk 15).“
                           
                        
            Artikkel 2
      Määruste (EL) 2015/391, (EL) 2015/403 ja (EL) 2015/414 islandi- ja norrakeelsed tekstid, mis avaldatakse Euroopa Liidu Teataja EMP kaasandes, on autentsed.
      Artikkel 3
      Käesolev otsus jõustub 12. juunil 2015, tingimusel et kõik EMP lepingu artikli 103 lõike 1 kohased teated on edastatud (*1).
      Artikkel 4
      Käesolev otsus avaldatakse Euroopa Liidu Teataja EMP osas ja EMP kaasandes.
      
         Brüssel, 11. juuni 2015
         
            
               EMP ühiskomitee nimel
            
            
               eesistuja
            
            Gianluca GRIPPA
         
      
      
         (1)  ELT L 65, 10.3.2015, lk 15.
      
         (2)  ELT L 67, 12.3.2015, lk 4.
      
         (3)  ELT L 68, 13.3.2015, lk 26.
      
         (*1)  Põhiseadusest tulenevaid nõudeid ei ole nimetatud.